ลอสต์ซากา

ลอสต์ซากา () เป็นเกมต่อสู้สามมิติแบบเล่นฟรีที่พัฒนาโดย I.O. Entertainment ตัวเกมประกอบด้วยตัวละครจากนิยายวิทยาศาสตร์ วัฒนธรรม และประวัติศาสตร์โลกจริง และนำเสนอความสามารถให้ผู้เล่นสามารถสลับตัวละครได้ทันทีเพื่อปรับปรุงการเล่นเกม การผสมผสาน และประสบการณ์การต่อสู้โดยรวม

ในตลาดอเมริกาเหนือ ลอสต์ซากาเดิมเปิดตัวใน ค.ศ. 2009 ซึ่งโฮสต์โดย OGPlanet และเล่นได้บนไมโครซอฟต์วินโดวส์ ผ่านไคลเอนต์เดี่ยว บริการนี้ถูกส่งผ่านไปยัง WeMade USA ใน ค.ศ. 2013 ซึ่งภายหลังส่งผ่านให้กับ Z8Games ในปีเดียวกัน ในที่สุด Z8Games ก็ได้เปิดตัวลอสต์ซากาบนสตีม โดยเริ่มตั้งแต่วันที่ 27 พฤศจิกายน ค.ศ. 2014

เมื่อวันที่ 19 กันยายน ค.ศ. 2019 Z8Games ปิดบริการลอสต์ซากาอเมริกาเหนือโดยสมบูรณ์ เนื่องจากยังไม่มีประกาศอย่างเป็นทางการว่าจะโอนบริการไปยังบริษัทอื่นหรือไม่ จึงสันนิษฐานว่าช่วงเวลาของลอสต์ซากาในภูมิภาคอเมริกาเหนือได้สิ้นสุดลงแล้ว อย่างไรก็ตาม ในเดือนกุมภาพันธ์ ค.ศ. 2021 Papaya Play ได้ประกาศเปิดตัวลอสต์ซากาในภูมิภาคอเมริกาเหนือในวันที่ 6 เมษายน ค.ศ. 2021 ซึ่งถือเป็นการกลับมาเปิดให้บริการลอสต์ซากาในภูมิภาคนี้อีกครั้ง ก่อนการเปิดตัวอย่างเป็นทางการ มีช่วงทดสอบแบบปิดเกือบตลอดเดือนกุมภาพันธ์ ค.ศ. 2021

ภายหลังมีการประกาศในวันที่ 6 เมษายน ค.ศ. 2021 ไม่ถึง 24 ชั่วโมงก่อนเปิดตัวว่า ลอสต์ซาดาอเมริกาเหรือฉบับ Papaya Play จะไม่เปิดตัว โดยอ้างถึงปัญหาที่เกิดขึ้นกับผู้พัฒนาเกมดั้งเดิม

Gemscool เป็นผู้โฮสต์ Indonesian Lost Saga (ILS) จนกระทั่งปิดตัวลงในวันที่ 30 มิถุนายน ค.ศ. 2020  

บริการของเกมนี้ยังคงมีอยู่ในตลาดเกาหลีใต้

อ้างอิง

หมวดหมู่:เกมออนไลน์
หมวดหมู่:วิดีโอเกมที่ออกวางจำหน่ายในปี พ.ศ. 2552
หมวดหมู่:วิดีโอเกมที่พัฒนาขึ้นในประเทศเกาหลีใต้
หมวดหมู่:วิดีโอเกมเล่นฟรี